สอบถามเรื่องแผลกรีดหนองที่เต้านมค่ะ ไปกรีดนมเอาหนองออกมาเมื่อวาน วันนี้ไปล้างแผลที่อนามัยมา แล้วเห็นพยาบาลดึงผ้ากอตออกมายาว แล้วทำแผลเอาผ้ากอตชุบเบตาดีน แล้วยัดผ้ากอตเข้าไปแค่นิดเดียว อยากทราบว่าจริงๆแล้วต้องยัดผ้ากอตเข้าไปลึกรึเปล่าค่ะ กลัวว่าหนองข้างในจะออกมาไม่หมด(ขอบแพทย์ที่เข้ามาและสละเวลามาตอบมากค่ะ)
สวัสดีค่ะ จากคำถามเดิมและคำถามเพิ่มเติมเรื่องการดูแลแผลที่ไปกรีดระบายหนองมานั้น แผลที่มีหนอง แพทย์อาจจะทำการกรีดแล้วเปิดระบายไว้ ไม่เย็บปิด เพื่อให้หนองได้ไหลออกมา โดยอาจใช้ผ้าก๊อซชุบน้ำเกลือหรือเบตาดีนใส่เข้าไปในแผลเพื่อช่วยดูดซับหนอง โดยไม่จำเป็นต้องสอดเข้าไปลึกจนเกินไป หนองที่อยู่ข้างในก็จะไหลออกมาที่ปากแผล การใช้ผ้าก๊อซวางไว้แค่บริเวณปากแผลก็เพียงพอแล้วค่ะ